Stanje u hrvatskom gospodarstvu i državnim financijama, nakon predstavljanja proračunskih smjernica, ministar financija Slavko Linić u emisiji Poslovni tjedan Hrvatskog radija opisao rečenicom: "Car je gol".

Ministar Linić zbog toga je najavio novo zaduženje na američkom tržištu do kraja godine, i to za znatno veći iznos nego što se do sada najavljivalo. Kamate po kojima će se država zadužiti bit će, očekuje se, više od 6 i pol posto.

Ministar Linić izjavio je kako ovu Vladu svi prozivaju zato što ne čini više oštrih rezova. S druge strane, kaže Linić - kada Vlada štedi - na cestama su seljaci, a sada i liječnici.

Mi jesmo za rezove, Vlada ih provodi na svoj način, netko će reći nedovoljno ali mi nastojimo balansirati upravo između toga. Osnovno je - trebat će se zaduživati jer nema drugog izlaza, izjavio je Linić.

Emisiju Poslovni tjedan poslušajte u audioprilogu.